**Prima zi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prima zi

...

A prins câte-un fulg

La început de iarnă,

Domol, să se cearnă

Apoi să se-aștearnă

Pe case, pe burg!

...

Ici-colo-i zăpadă,

Mici pâlcuri albii

Din fulgii zglobii,

În ochi de copii

Sclipind să se vadă!

...

Câte-o frunză, arar,

Se leagănă-n vânt,

Foșnind spre pământ,

Să-și găsească mormânt

Pe străzi, pe trotuar!

...

Fuioare de fum

Se ridică spre cer,

Se pierd, apoi pier

Destrămate de ger

Și se așează pe drum!

...

Privesc din fereastră

Ochi mari, temători

Printre speriatele flori

Îmbrăcate-n culori,

De orhidee albastră!

...

Zăpada devreme

Spre seară s-a dus,

De parcă s-a scurs

De acolo, de sus

În meditații boeme!

...

Așa a fost prima zi,

Ca o timidă iscoadă,

Cu primii fulgi de zăpadă,

Sclipind să se vadă

În ochi de copii!